A határozat elfogadásához minősített többség szükséges

Mórágy Község Önkormányzata Képviselő-testületének

Az Önkormányzati kitüntetésekés díjak alapításáról és adományozásáról szóló rendelet 
megalkotása
Előterjesztő: Glöckner Henrik polgármester és Bakó Józsefné jegyző
Előterjesztést készítette: Bakó Józsefné jegyző

Tisztelt Képviselők!
Mórágy Község Önkormányzatának Képviselő-testülete több ízben tárgyalt arról, hogy rendeletet kívánna alkotni önkormányzati kitüntetések, díjak alapításáról és adományozásáról. A díj adományozásának rendeletbe foglalásával a testület a jegyzőt bízta meg.
Kérem a Tisztelt Képviselőket, hogy a rendelet tervezetet tanulmányozzák át, hogy a testületi ülésen az esetlegesen szükséges részletszabályozásokat finomítani lehessen, majd ezt követően javaslom az előterjesztés mellékletében szereplő rendelet elfogadását.

Előzetes hatásvizsgálati lap 

Az előzetes hatásvizsgálat eredményéről szóló tájékoztatást a jogalkotásról szóló 2010. évi CXXX. törvény 17. § (1)-(2) bekezdései alapján az alábbiakban adom meg:

Rendelet-tervezet címe:
Mórágy Község Önkormányzat Képviselő-testületének
önkormányzati rendelete az Önkormányzati kitüntetésekés díjak alapításáról és adományozásáról 

Rendelet-tervezet valamennyi jelentős hatása, különösen
Társadalmi, gazdasági hatás: a rendelet megalkotása számottevő társadalmi hatással jár.

Költségvetési hatás: költségvetési hatása van

Környezeti, egészségügyi hatás: a rendelet megalkotása közvetlen környezeti és egészségügyi következményekkel nem jár.

Adminisztratív terheket befolyásoló hatás: a feladat adminisztratív többlet teherrel jár.

A jogszabály megalkotásának szükségessége, a jogalkotás elmaradásának várható következményei:
A rendelet megalkotásával az önkormányzat méltóképpen köszöni meg azok munkáját, akik magas színvonalú munkájukkal hozzájárultak Mórágy fejlődéséhez, hírnevének növeléséhez.
Egyéb hatás: további hatás nem várható.

A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak.



Mórágy, 2016. április 18.
									Bakó Józsefné sk.
									     jegyző
































MÓRÁGY KÖZSÉG ÖNKORMÁNYZAT KÉPVISELŐ-TESTÜLETÉNEK
.../2016. (….) önkormányzati rendelet tervezete

Az Önkormányzati kitüntetések és díjak alapításáról és adományozásáról 

Mórágy Község Önkormányzatának Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában kapott felhatalmazás alapján az alábbiakat rendeli el:
I.
Mórágy Község Díszpolgára kitüntető cím
1. §
(1)	Mórágy Község Díszpolgára kitüntető cím a község önkormányzatának legnagyobb elismeréseként a kimagasló életmű, tevékenység és alkotások megkülönböztetett eseteiben azoknak a magyar, vagy külföldi személyeknek adományozható, akik
a)	település gazdasági, társadalmi, tudományos, vagy művészeti életében maradandót alkottak;
b)	egész életművűkkel, kiemelkedő munkásságukkal szolgálták az egyetemes haladást, kultúra vagy művészet ügyét, hozzájárulva ezzel közvetlenül vagy közvetve a község tekintélyéhez, jó hírnevének növeléséhez.
(2)	Évente legfeljebb csak egy Díszpolgár kitüntető cím adományozható.
2.§.
(1)	Mórágy község Díszpolgára címet az – elismert-, kimagasló érdem megjelölésével – a Község Önkormányzatának Képviselő-testülete minősített többségi döntéssel adományozza. 
(2)	A Díszpolgári cím adományozásáról díszes kivitelű Díszpolgár oklevelet és igazolványt kell kiállítani, melyet ünnepélyes keretek között kell az adományozottnak átadni.
(3)	A kitüntetéshez aranylánc adományozható medállal. A medált Mórágy község címerével kell díszíteni.
(4)	A díszpolgár cím adományozására javaslatot tehetnek:
a)	Képviselő-testület bizottsága
b)	képviselők
c)	legalább 50 mórágyi állandó lakos
3.§.
(1)	Mórágy község Díszpolgárait a település lakossága megkülönböztetett tiszteletben és megbecsülésben részesíti.
(2)	Mórágy község Díszpolgárát:
a)	megilleti Mórágy község Díszpolgára kitüntető cím viselésének joga,
b)	a képviselő-testület vagy a Közös Önkormányzati Hivatal által rendezett jelentősebb ünnepségekre meg kell hívni,
c)	külön döntés alapján a Mórágy községi Önkormányzatot képviselő delegáció tagjául lehet jelölni,
d)	a Díszpolgárcím adományozásáról a jegyző nyilvántartást vezet.
II.
Mórágy Községért kitüntető cím
4.§.
Mórágy Községért kitüntető cím adományozható azoknak a személyeknek, közösségeknek és szervezeteknek, akik (amelyek) a tudományok, a művészetek, a fejlesztés, a gyógyítás, az oktatás-nevelés, vagy a gazdasági élet terén kifejtett példaértékű, magas színvonalú munkájukkal hozzájárultak Mórágy fejlődéséhez, hírnevének növeléséhez.
5.§.
(1)	Mórágy Községért kitüntető címet a község önkormányzatának képviselő-testülete minősített többségi döntéssel adományozza.
(2)	Évente legfeljebb egy kitüntető cím adományozható.
(3)	A kitüntető cím adományozására javaslatot tehet:
a)	a képviselő-testület bizottsága
b)	képviselők
c)	legalább 30 mórágyi állandó lakos

6.§.
 (1)	A kitüntetett közösségeknek és szervezeteknek Bronzplakett adományozható. A plakett egyik oldalát plasztikusan kiképezve a község címerére, a másik oldalát Mórágyért felirat díszíti.
(2)	A kitüntetett személyeknek ajándéktárgy adományozható.
(3)	Az adományozásáról oklevelet kell kiállítani, és nyilvántartást vezetni. Az adományozás indokát és okát a nyilvántartásba fel kell tüntetni.
III.
Vegyes rendelkezések
7. §
(1)	A kitüntetésekről szóló javaslatot a polgármester terjeszti a Képviselő-testület elé. Az adományozásnál csak a megadott határidőben és az írásban benyújtott javaslatokat lehet figyelembe venni.
(2)	A kitüntetések adományozásával kapcsolatos költségeket a Mórágy Község Önkormányzat költségvetésében kell biztosítani.
IV:
A kitüntető díjak visszavonása
8. §
(1)	A kitüntető díjat vissza lehet vonni, ha a kitüntetett arra érdemtelenné válik. Érdemtelen különösen az, akit a bíróság a közügyek vagy a foglalkozás gyakorlásától jogerősen eltiltott.
(2)	A kitüntető díj visszavonására Mórágy Község Önkormányzatának Polgármestere, Képviselője tehet javaslatot, mely esetben a visszavonás okát indokolni kell.
(3) Az e rendelet alapján adományozott kitüntető díj visszavonásáról a képviselő testület minősített többséggel dönt.
V.
Záró rendelkezések
9. §
Ez a rendelet a kihirdetést követő napon lép hatályba.


Mórágy , 2016. április 26.


        Glöckner Henrik						 Bakó Józsefné
             polgármester                                                                       jegyző





Záradék : 
A rendelet kihirdetve: 2016. április     
                                                                                  Bakó Józsefné
                                                                                        jegyző

